
Budapest Főváros Önkormányzata Közgyűlésének 
…./2018. (…...) önkormányzati rendelete
a Fővárosi Önkormányzat Szervezeti és Működési Szabályzatáról szóló 
53/2014. (XII. 12.) Főv. Kgy. rendelet 
módosításáról


Budapest Főváros Közgyűlése az Alaptörvény 32. cikk (2) bekezdésében meghatározott eredeti jogalkotói hatáskörében és az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:

1. §
[bookmark: _Hlk513461297]A Fővárosi Önkormányzat Szervezeti és Működési Szabályzatáról szóló 53/2014.    (XII. 12.) Főv. Kgy. rendelet (a továbbiakban: SZMSZ) 
a) 39. § (1) bekezdésében az „önkormányzati és rendészeti tanácsnokot választ” szövegrész helyébe a „tanácsnokot választ” szöveg, 
b) 64. § (1) bekezdés d) pontjában az „az önkormányzati és rendészeti tanácsnok feladatai” szövegrész helyébe az „a tanácsnok feladatai” szöveg,
c) 64. § (1) bekezdés m) pontjában az „az önkormányzati és rendészeti tanácsnok működéséhez” szövegrész helyébe az „a tanácsnok működéséhez” szöveg,
d) [bookmark: _Hlk513615664]7. melléklet 15.12. alpontjában az „Az önkormányzati és rendészeti tanácsnok bevonásával stratégiai szintű kapcsolatot tart” szövegrész helyébe a „Stratégiai szintű kapcsolatot tart” szöveg,
e) 7. melléklet 15.13. alpontjában a „Dönt – az önkormányzati és rendészeti tanácsnok javaslatára – a fővárosi rendvédelmi szervek,” szövegrész helyébe a „Dönt a fővárosi rendvédelmi szervek,” szöveg,
f) 13. mellékletének címében az „Az önkormányzati és rendészeti tanácsnok működéséhez” szövegrész helyébe az „A tanácsnok működéséhez” szöveg
lép.


2. §
Az SZMSZ 4. melléklete helyébe a rendelet 1. melléklete lép.

3. §

A rendelet a kihirdetését követő napon lép hatályba.

	
Sárádi Kálmánné dr.
	
Tarlós István

	főjegyző
	főpolgármester

	
	


INDOKOLÁS
Általános indokolás
A Magyarország helyi önkormányzatairól szóló 2011. évi CLXXXIX. törvény 34. §-a értelmében a Fővárosi Közgyűlés az önkormányzati képviselők közül meghatározott önkormányzati feladatkörök felügyeletének ellátására – a feladatkör egyidejű megjelölésével – tanácsnokot választhat. A tanácsnok feladatait meghatározó, illetve a tanácsnok tevékenységével összefüggő egyéb szabályok pontosítása miatt szükséges a Fővárosi Önkormányzat Szervezeti és Működési Szabályzatáról szóló 53/2014.    (XII. 12.) Főv. Kgy. rendelet (SZMSZ) módosítása.
A rendelet tervezethez a Jat. 17. § előírásainak megfelelően hatásvizsgálat készült. A Jat. 19. § (2) bekezdésében előírtaknak megfelelően megtörtént a lakosság közvetlen tájékoztatása a www.budapest.hu honlapon keresztül annak érdekében, hogy az érintettek tudomást szerezzenek a készülő rendelet-tervezetről.
Részletes indokolás
Az 1. §-hoz
A Fővárosi Közgyűlés értelmében a tanácsnok feladatköréből kikerülnek a rendészeti ügyek, erre tekintettel szükséges az SZMSZ szövegében a tanácsnok elnevezésének pontosítása.
A 2. §-hoz
A tanácsnok feladatait az SZMSZ 4. melléklete tartalmazza.
A 3. §-hoz
A rendelet hatályba lépéséről rendelkezik.
1. melléklet a .../2018. (...) Főv. Kgy. rendelethez

4. melléklet az 53/2014. (XII. 12.) Főv. Kgy. rendelethez
A tanácsnok feladatai

1. A tanácsnok általános feladata és felelőssége

1.1. A tanácsnok köteles a hatályos jogszabályoknak és a fővárosi közgyűlési rendeleteknek megfelelően végezni a feladatkörébe tartozó munkáját, amelyek ellátásáért felelős.


2. A tanácsnok részletes feladatköre

2.1. A főpolgármesterrel együttműködve figyelemmel követi a lakosságot érintő önkormányzati feladatkörök ellátását. Az önkormányzati feladatok összehangolása érdekében közreműködik a szükséges egyeztetések lefolytatásában. E munkája során állandó kapcsolatot tart a főpolgármesterrel.

2.2. Figyelemmel kíséri: 
2.2.1. a Fővárosi Önkormányzat városfejlesztési, közlekedési, környezetvédelmi, városgazdálkodási, városüzemeltetési stratégiáinak előkészítését és végrehajtását; az európai uniós, állami és önkormányzati forrásból megvalósuló projektek előrehaladását;
2.2.2. a költségvetési rendeletben jóváhagyott közterület-fejlesztéssel, útépítéssel, út-, híd- és műtárgyfelújítással, kerékpáros és közösségi közlekedéssel, várostervezéssel, közműhálózattal, zöldfelület-fenntartással kapcsolatos feladatok végrehajtását.

2.3. Részt vesz: 
2.3.1. a Belügyminisztériummal és az Innovációs és Technológiai Minisztériummal, valamint a főpolgármester felkérése alapján az egyéb kormányzati szervekkel történő koordinációban;
2.3.2. a Fővárost érintő európai uniós Operatív Programok Monitoring Bizottságainak munkájában.

2.4. Kezdeményezi:
2.4.1. a fővárosi közterület-fejlesztéssel, útépítéssel, út-, híd- és műtárgyfelújítással, kerékpáros és közösségi közlekedéssel, forgalomtechnikával, várostervezéssel, közműhálózattal, zöldfelület-fenntartással kapcsolatos döntések előkészítését és megvalósítását;
2.4.2. a budapesti közösségi közlekedési menetrend és hálózat fejlesztésével összefüggő intézkedéseket.

2.5. Kapcsolatot tart feladatkörében:
2.5.1. a 2.3. pontban meghatározottak szerint a kormányzati szervekkel,
2.5.2. a fővárosi kerületi önkormányzatokkal,
2.5.3. a Főpolgármesteri Hivatal szervezeti egységeivel,
2.5.4. a Fővárosi Önkormányzat cégeivel.


2.6. Közreműködik a Fővárosi Önkormányzat költségvetésének városfejlesztésre, közlekedésre, környezetvédelemre, városgazdálkodásra, városüzemeltetésre vonatkozó részeinek kidolgozásában.

2.7. Véleményezi a Fővárosi Önkormányzat városfejlesztési, közlekedési, környezetvédelmi, városgazdálkodási, városüzemeltetési feladataival kapcsolatos előterjesztéseket, rendeleteket.

2.8. Feladatai ellátása során együttműködik a főpolgármesterrel, a Fővárosi Közgyűlés bizottságaival, továbbá a feladatok végrehajtásában részt vevő önkormányzati szervek vezetőitől tájékoztatást kérhet.

2.9. A határozott idő leteltével vagy a feladat befejeződésével beszámol tevékenységéről a Közgyűlésnek.

2.10. A tanácsnok-képviselőt a főpolgármester egyéb feladatokra is felkérheti.

